Cançó del timbaler - Viquipèdia, l'enciclopèdia lliure\nLa Cançó del timbaler, o El petit timbaler, és la versió catalana de la nadala The Little Drummer Boy. La cançó original, en anglès, va ser obra de Katherine K. Davis tant en la lletra com en la música. La seva adaptació catalana, harmonitzada per a coral, va ser feta de Manuel Oltra i Ferrer l'any 1966 -o abans-.\n2 La versió catalana\n4 Variacions i interpretacions per altres artistes\n5 Enregistraments en català\nLa composició original (lletra i música) de Davis s'anomenava Carol of the Drum (=Nadala del tambor), es basava aparentment en una nadala popular txeca i aparegué el 1941. En l'any 1957, Henry Onorati arranjà la cançó per a gravar-la amb els Jack Halloran Singers (Dot Records), però l'edició no aparegué a temps per a la campanya nadalenca. A l'any següent, Harry Simeone li va canviar el títol i en va fer un nou arranjament per enregistrar-la amb la Harry Simeone Chorale; es publicà en format de disc de 17 cm i posteriorment en el disc de llarga durada Sing We Now of Christmas (20th Fox Records), que va ser un èxit immediat. Més endavant, en el 1963, la companyia editora, ara 20th Century Fox Records, reedità aquest darrer àlbum amb el títol The Little Drummer Boy: A Christmas Festival, a causa que el senzill no havia deixat de vendre's en els anys transcorreguts. La funda de l'LP, possiblement amb voluntat confusionària, indicava Versió Original. Posteriorment (anys 80), l'àlbum del 1963 aparegué en Disc compacte a Casablanca Records, però ja sense la menció de versió original.\nLa versió catalana[modifica]\nEn la seva versió en català[bibliografia 1] la cançó va ser gravada diverses vegades en el trienni 66-68: per la nounada "Coral de Cambra del Gran Teatre del Liceu", per la Coral Infantil "La Trepa" dirigida per Elisard Sala, pel conjunt Els de la Torre cantant en català -majoritàriament ho feien en castellà-, pels cantants pop Eliseu del Toro i Franciska i per l'Orfeó Gracienc dirigit per Antoni Pérez i Simó. En alguna d'aquestes versions s'indica que l'arranjament és del mestre Oltra i l'adaptació és de "M.Clavero", el compositor Manuel López-Quiroga Clavero, fill de Manuel López-Quiroga Miquel (el Quiroga de Quintero, León i Quiroga, famosos coautors de cuplés i coples). Posteriorment s'han fet moltes altres edicions d'aquesta versió, que figura en el repertori de moltes corals, de vegades en harmonització de Lluís Farreny.\nLa lletra conta la història apòcrifa d'un nen pobre que, no tenint cap obsequi per a Jesús nadó, li toca el timbal amb l'aprovació de la Mare de Déu. Miraculosament, el nadó -que representa que només té unes hores- el correspon amb un somriure. Aquesta història té un cert paral·lel amb la llegenda del segle dotze que Anatole France explica en Le jongleur de Notre-Dame (El joglar de la Mare de Déu), i que Jules Massenet convertí en òpera en el 1902. En la llegenda, però, el joglar fa la interpretació per a una estàtua de la Verge, i aquesta li somriu o li llença una rosa (o les dues coses alhora, com en el telefilm del 1974 The Juggler of Notre Dame).\nVariacions i interpretacions per altres artistes[modifica]\nEn tractar-se d'una cançó molt popular, se n'han fet centenars de versions diverses en molts idiomes. La cançó ha estat interpretada per orquestres clàssiques, corals, rapers, grups de rock i altres.\nLa Família Trapp, la història de la qual inspirà Richard Rodgers i Oscar Hammerstein pel musical Somriures i llàgrimes, va gravar el 1955 una versió amb la mateixa melodia original i amb un petit canvi en la lletra.\n1964, Marlene Dietrich grava una versió en alemany ("Der Trommelmann").\n1965, Nana Mouskouri gravà la versió francesa ("L'enfant au tambour"). El cantant Raphael la gravà en castellà en un disc de 17 cm de nadales, amb el títol El pequeño tamborilero.\n1967, aparició de diverses gravacions en català (vegeu l'apartat Versió catalana); i també en castellà, en l'adaptació de M.Clavero: la coral infantil "La Trepa" i Los de la Torre (que també la feren en català), les Monjitas del Jeep i Luisita Tenor amb Francisco Heredero.\n1977, apareix una de les versions més populars, la que Bing Crosby i David Bowie van fer per un especial nadalenc del xou de Bing Crosby Peace on Earth. Aquesta s'ha reemès periòdicament al llarg dels anys.\nLittle Drummer Boy / "6 Years of Boney M. Hits (Boney M. on 45)" és un senzill del conjunt musical alemany Boney M, del seu disc del 1981 Christmas Album'. "Little Drummer Boy" - la darrera cançó amb el ballarí Bobby Farrell - assolí el lloc 20è en les llistes alemanyes de més venuts. La cara B, un pupurri a l'estil Stars on 45 d'èxits de Boney M., es publicà a Espanya en solitari en el 1982 i esdevingué un dels deu discos més venuts.\n2003, Whitney Houston i la seva filla van cantar plegades la nadala en l'àlbum "One Wish: The Holiday Album"\n2008, diverses interpretacions per Barack Obama es publiquen en el YouTube (A Barack Obama Christmas Carol i Barack Obama i The Little Drummer Boy)\nLitli Trommuleikarinn és el títol de la versió islandesa.\nEnregistraments en català[modifica]\nEl petit timbaler, El cant dels ocells, Ha nascut Jesús, La Navidad de los niños, EP interpretat per la Coral de Cambra del Gran Teatre del Liceu, dirigida per Lorenzo Declunia (Barcelona: Discosol, 1966)\nFranciska: La cançó del timbaler, Cascabells-Cascabells, Navidades blancs, Santa Nit, EP interpretat per Franciska, Francisca del Toro (Barcelona: Polydor, 1966. Ref. 332FEP)\nBon Nadal EP: El petit tamborilet i Blanc Nadal (White Christmas), interpretat per Eliseu del Toro. Sana Nit i Cascabels de Noel (Jingle Bells), interpretat per Renata. (Madrid: Marfer, 1966. Ref. M-656)\nCançons de Nadal, EP interpretat pel conjunt Els de la Torre (Barcelona: Vergara, 1967. Ref. 14011-C)\nUn Nadal català. Vol. 2 EP interpretat per la Coral Infantil "La Trepa" dirigida per Elisard Sala (Madrid: Marfer, 1967). La cançó del timbaler, adaptació de M.Clavero (Manuel López-Quiroga Clavero)\nSardanes per a Cor i Cobla, cançons noves i tradicionals, LP interpretat per l'Orfeó Gracienc dirigit per Antoni Pérez i Simó (Barcelona: Vergara, 1968. Ref. 7076-SV). La cançó del timbaler, adaptació de Manuel Oltra\nNadal blanc, LP interpretat per la Coral Infantil "La Trepa" dirigida per Elisard Sala (Madrid: Gramusic, 1973. Ref. GM-255). La cançó del timbaler, adaptació de M.Clavero\nSnoopy's Christmas: Classiks on toys, CD (Barcelona: Discmedi, 1977). El petit timbaler, adaptació de Jordi Bastard i Guilera\n↑ Clavero, Manuel, adaptació; Oltra, Manuel, harmonització. La cançó del timbaler = El timbalero [partitura per a 4 veus]. Barcelona: Clivis, 1978.\n↑ Boughton, Harrison Charles. Katherine K. Davis: life and work. Ann Arbor, Michigan: Thesis, University of Missouri, reimprès per University Microfilms, 1977.\n↑ Music You (Possibly) Won't Hear Anyplace Else: Carol of the Little Drummer Boy\n↑ Els del Torre, o Los de la Torre, va ser un conjunt de música lleugera del Poble Sec de Barcelona que va cantar en català i en castellà en els anys 60 i primers 70. La seva cançó més coneguda és probablement Vuelo 502.\n↑ Franciska és el nom artístic de la cantant Francisca del Toro (Biografia). Nasqué a Barcelona, filla d'un porto-riqueny i d'una valenciana; un germà seu va ser el cantant Eliseo del Toro, i l'actor Benicio del Toro n'és nebot. Guanyà el Festival de la Cançó Mediterrània amb la cançó Paz (lletra d'Isidre Solà i música de Carlos Laporta), va fer gran nombre d'actuacions en els anys 60 i 70 i gravà discos de música lleugera. La seva filla, la cantant Rebeca, Rebeca Pous del Toro (Barcelona, 1978), és una cantant pop que, amb Tony Sánchez Ohlson i Thomas Gson, compongué la cançó I love u mi vida que va representar Espanya en el festival d'Eurovisió 2007.\nObtingut de «https://ca.wikipedia.org/w/index.php?title=Cançó_del_timbaler&oldid=18999988»\nLa pàgina va ser modificada per darrera vegada el 19 oct 2017 a les 15:35.


La cuina de sempre: Fesolets de l'ull ros amb conill\nDoncs jo em pensava que aquesta recepta l'havia extret d'un llibre que vaig agafar com a préstem (diguem-ho així) d'un apartament de Cadaqués que vam estar l'estiu de l'any 2010. El llibre es diu "La cuina gironina", d'en Jaume Fàbrega, i tot son receptes dels anys setanta i vuitanta de l'àrea de l'Empordà.\nJa sabeu com m'agrada recuperar aquella cuina tradicional, aquelles receptes de llibres antics....que fan pudor d'humitat, però que tenen un no-sé-què que et captiven.\nAquests llegums són menuts, de forma arronyonada i de pell molt prima. Un cop cuits, en la boca són saborosos, amb una textura molt fina, gens farinosa i molt tova. Se sol sembrar de la primera setmana de juny a la segona quinzena de juliol, i la collita és al setembre\nAutor: lacuinadesempre.cat a les 0:54 Etiquetes: Carns , Guisats , Llegums\nAnònim 30 d’agost de 2013 a les 7:36\nDolors Serra Barniol 30 d’agost de 2013 a les 8:19\nMontse Cartanyà 30 d’agost de 2013 a les 10:02\npatufet 31 d’agost de 2013 a les 11:30\nRicard Sampere 1 de setembre de 2013 a les 16:41\nAlbert 11 d’octubre de 2013 a les 18:54


DIVENDRES, 27 DE OCTUBRE, 2017\nEl passat dijous 26 d’octubre es va celebrar el Ple en sessió extraordinària amb un únic punt a l’ordre del dia per aprovar la moció de suport al Govern i al Parlament de Catalunya per aturar la suspensió de l’Autonomia de Catalunya.\nL’ajuntament de Vilanova de Sau, per unanimitat dels membres assistents, va acordar:\nManifestar el suport al Govern de Catalunya i al Parlament per fer efectiu el mandat popular del passat 1 d'Octubre en els termes que estableix la Llei del Referèndum d'Autodeterminació i la Llei de Transitorietat Jurídica i Fundacional de la República aprovades pel Parlament de Catalunya.\nCondemnar la violació de drets fonamentals a Catalunya a través de les mesures repressives aplicades per l’Estat espanyol contra la població i les institucions catalanes.\nInstar el Govern espanyol i els partits que li donen suport a aturar la suspensió de l’autonomia de Catalunya que ja estan portant a terme i que volen reblar amb l’aplicació de l’article 155 de la Constitució Espanyola.\nFinalment, comunicar aquest acord al President de la Generalitat de Catalunya, a la Presidenta del Parlament de Catalunya, a l’Associació Catalana de Municipis, a l’Associació de Municipis per la Independència, al Govern espanyol i als grups polítics del Parlament de Catalunya.\nDarrera actualització: 27/10/2017 12:37


El campus ebrenc de la URV estrena aula d’innovació pedagògica | Diari de Tarragona\nEl campus ebrenc de la URV estrena aula d’innovació pedagògica\nNomés hi ha una altra d’aquestes característiques a tot l’Estat, i està oberta a la comunitat educativa de la demarcació\n10/12/2021 14:01 | Actualizado a 10/12/2021 14:04\nLa nova aula ‘Idees’ té tecnologia capdavantera i quatre espais diferenciats: thinking, Design, Maker i Stage. FOTO: JOAN REVILLAS\nEl campus de les Terres de l’Ebre de la Universitat Rovira i Virgili, a Tortosa, va inaugurar ahir al vespre la seua nova aula Idees, un espai d’innovació pedagògica i tecnològica. Només hi ha una altra aula d’aquestes característiques a tot l’Estat, a Madrid, i ja està a disposició de tota la comunitat educativa de la demarcació.\nLa nova aula, dotada de la tecnologia més capdavantera, està instal·lada al segon pis del campus i està distribuïda en quatre zones diferenciades: Thinking, Design, Maker i Stage (pensa, dissenya, construïx i presenta). De fet, una de les principals singularitats d’aquesta aula és la flexibilitat de l’espai, que permet adaptar-la a diferents metodologies de treball, implementant la interdisciplinarietat, el treball cooperatiu, la interacció de grup i la social adequades a les noves maneres d’aprendre. Com va explicar Josep Holgado, responsable dels graus d’Educació al campus Terres de l’Ebre, ja s’ha començat a fer la formació de l’alumnat d’educació del campus, que ha començat a dissenyar les activitats i els dissenys d’aprenentatge. Ara aquestes activitats es posen a disposició dels centres educatius, que si estan interessats podran acudir presencialment a aplicar-los a l’aula. També es facilitarà el transport per a aquells centres que estiguen més allunyats.\n«És una aula polivalent, oberta i flexible, que permet als usuaris ser creatius», va detallar Holgado, tot destacant l’experiència simbiòtica del projecte: d’una banda els alumnes que estudien educació a la universitat aprendran amb xiquets reals i, de l’altra, també s’afavoreix la competència digital dels mateixos infants. «És un servei a la comunitat educativa i per als futurs mestres», va dir.\nEn aquest sentit, Meritxell Roigé, alcaldessa de Tortosa i vicepresidenta segona de la Diputació de Tarragona, va expressar que també es tracta «d’obrir el campus al territori i de fer-lo més gran, sent aquesta aula pionera al país». I és que a més d’ulleres de realitat virtual, l’aula té també una càmera de vídeo de 360 graus que permet als estudiants observar de forma remota i sincrònica les activitats que s’hi desenvolupen i fer-ne aportacions a posteriori.\nPer la seua banda, María José Figueras, rectora de la URV, va destacar el component experiencial de l’aula. «La imatge virtual no se’ls esborrarà als xiquets perquè forma part d’una experiència». Figueras va incidir en què l’aula podrà ser atractiva per als mateixos alumnes del campus i va remarcar el «motor per al desenvolupament social i econòmic» que representa la universitat.\nL’aula ha comptat amb material donat per les mateixes empreses, i ha suposat una inversió d’uns 40.000 euros, provinents de l’Ajuntament de Tortosa, la Diputació de Tarragona i la mateixa universitat.\nEspai Libere colloquendi\nAhir també es va inaugurar l’espai Libere colloquendi, situat al vestíbul del campus. Es tracta d’un espai obert per als estudiants, amb seients per reunir-se i xerrar a mode de cafè, però també amb algunes taules amb endolls per comentar treballs de classe.\nEl director del campus Terres de l’Ebre, Jordi Sardà, va explicar que és un espai informal per als estudiants, per tal que puguen interactuar entre ells, amb un mobiliari dinàmic. A més, a un dels costats es troben les exposicions que habitualment organitza el campus, cosa que n’incrementarà la visualització.


He d’evitar la pintura que conté COV? - idees d'apartamentsLlegir Més\nPrincipal idees d'apartaments He d’evitar la pintura que conté COV?\nHe d’evitar la pintura que conté COV?\nEl COV significa un compost orgànic volàtil: qualsevol dels diversos additius químics que es troben en nombrosos productes de consum, des de gasolina i cola fins a líquids de correcció i retoladors de colors. Fins i tot cosmètics, arnes, ambientadors i subministraments de neteja domèstics contenen COV.\nCom que són volàtils, aquests compostos es vaporitzen i emeten gasos, fins i tot molt després que s'hagin assecat. Paint, per exemple, emet només la meitat dels seus COVs el primer any.\nQuins són els riscos ">\nLes COV estan relacionades amb diversos problemes de salut, incloses algunes malalties molt greus. El benzè, per exemple, és un dels diversos COVs que se sap que causa càncer. No se sospita que se sap, fora de qualsevol dubte. Altres efectes per a la salut, a més del càncer, inclouen danys renals, danys hepàtics, danys al sistema nerviós central (inclòs el cervell), així com queixes lleus com ara mal de cap i irritació de gola i nas.\nEls efectes sobre la salut dels COVs varien de font a font i de persona a persona. S'ha trobat que els pintors professionals presenten diversos problemes de salut, especialment danys hepàtics i renals.\nExisteixen un risc particular les persones amb condicions preexistents, dones embarassades i lactants, nens petits i altres persones sensibles. Fins i tot un projecte de pintura ocasional pot augmentar el risc de problemes físics. Els nivells de COVs de la vostra casa poden augmentar fins a 1.000 vegades després de fer alguna cosa com pintar o pintar. De fet, els productes de pintura i pintura són la segona font de COV més gran després dels cotxes.\nLes COV de pintura poden afectar greument la qualitat de l’aire interior fins i tot d’una llar o oficina ben ventilada, i són la causa principal del "síndrome de l’edifici malalt".\nEvitar les COV i les pintures "verdes"\nEn primer lloc, seguiu totes les recomanacions del fabricant sobre un ús segur de la pintura. Pinta només en zones ben ventilades, per exemple, i mantingui els productes de pintura i pintura allunyats dels nens i de les mascotes. I busqueu pintures que no tinguin COV o baixes.\nHi ha molts fabricants que diuen fer pintura ecològica, però algunes d'aquestes afirmacions són dubtoses i poden ser només un rentat verd. Perquè la pintura s'autodenomini "baix VOC", l'EPA requereix que no tingui més de 250 grams per litre (g / l) de COV per a pintura plana i làtex: les pintures a base d'oli poden tenir fins a 380 g / l (Alguns llocs, com Califòrnia, tenen normes encara més estrictes.) Per anomenar-se lliure de COV, la pintura no pot tenir més de 5 g / l de COV.\nHe de comprar pintures ecològiques?\nMoltes de les pintures anomenades eco-ecològiques són de molt alta qualitat, fan una tasca excel·lent de cobertura i no són molt més cares que les pintures habituals amb alts COV. Recordeu-vos que probablement només compreu pintura un cop cada pocs anys, de manera que cinc dòlars addicionals per galó no paguen gaire la vostra seguretat i salut.\nD'altra banda, fins i tot les pintures amb menys COV tenen encara molts productes químics tòxics, com pigments, aglutinants, etc. No simplement volatilitzen (emeten gasos). En qualsevol cas, seguiu les recomanacions de seguretat i utilitzeu el sentit comú. Si us preocupa perquè teniu nens petits o sensibilitats químiques, considereu una pintura que hi ha l’etiqueta Green Seal. Aquestes pintures no tenen agents cancerígens, toxines reproductives o metalls pesants. I si realment ets ambiciós o només vols ser super verd, prova de fer la teva pintura. La gent ha tingut sort amb les pintures a base de llet que contenen ous, farina i pigments naturals i colorants de les plantes.\nOn comprar pintures lliures de COV\nAfortunadament, la consciència sobre els riscos per a la salut de les COV i la pintura ha crescut tant recentment que hi ha marques d'alta qualitat de pintures baixes i no COV a tots els comerciants a tot el món ia preus raonables. Alguns consells finals: Cal eliminar totes les pintures, fins i tot les més verdes. Porteu llaunes de pintura velles, juntament amb les vostres llums fluorescents compactes, els termòstats antics que contenen mercuri i altres materials perillosos, al centre de processament local per a la seva eliminació. Si no esteu segurs d’on es troba el vostre centre local, consulteu la informació a Earth911.com.\nArticle AnteriorClasses protegides sota la llei de l'habitatge just a Califòrnia\nArticle SegüentOcells d'una sola pota\nEl COV significa un compost orgànic volàtil: qualsevol dels diversos additius químics que es troben en nombrosos productes de consum, des de gasolina i cola fins a líquids de correcció i retoladors de colors. Fins i tot cosmètics, arnes, ambientadors i subministraments de neteja domèstics contenen COV. Com q © Copyright 2019


Camp de tarragona 19/09/2019\nL'antiga església de Sant Francesc de Montblanc acull una nova edició del Festival Terrània. / TURISME MONTBLANC\nMontblancTerrània tornarà a ser punt de trobada de ceramistes arribats d’arreu d’Europa. Del 27 al 29 de setembre es reuniran a Montblanc en la dissetena edició del festival. A Terrània sempre coincideixen artistes veterans (dos van participar en la primera edició del 2003) i novells, uns que repeteixen i d’altres que debuten al festival, arribats de procedències variades (enguany hi ha representats set països), amb obra molt diferent i un element en comú: la passió per la ceràmica.\nEl públic assistent pot viure aquesta passió contemplant l’obra exposada i enduent-se a casa peces úniques i singulars que trobarà reunides juntes només els tres dies del festival. Montblanc es converteix així en punt de trobada de qui valora aquesta expressió artística, perquè també esdevé punt de concentració d’artistes.\nLes dimensions de l’espai fan que la xifra de participants sempre estigui al voltant de la trentena. Enguany n’hi ha 36: 13 de Catalunya, 10 de França, 7 de Suïssa (territori convidat), 3 d’Espanya, 1 de Bèlgica, 1 de Finlàndia i 1 dels Països Baixos.\nTerrània és un festival perquè disposa d’un ventall de propostes que van molt més enllà del mercat. Totes les activitats que es fan en paral·lel donen valor afegit a l’esdeveniment. Això garanteix que el gran públic s’acosti a la ceràmica, la descobreixi en alguns casos i comprengui la complexitat tècnica al mateix temps que gaudeix de l’expressió artística.\nDe sempre, Terrània ha volgut tenir presència més enllà del recinte de l’antiga església de Sant Francesc. Així, el visitant ho pot aprofitar per passejar per carrers i places de Montblanc. Per aquest motiu, al llarg dels anys, diversos indrets de la vila han acollit exposicions de ceràmica.\nEn l’edició del 2019 de Terrània hi ha deu exposicions programades. La primera té lloc a Tortosa abans del festival i s’emmarca dins l’estratègia de difusió i promoció del festival. El contingut de l’exposició és el fons ceràmic que s’ha anat adquirint al llarg de la trajectòria de Terrània. Tindrà lloc a l’Escola d’Art de la Diputació a Tortosa fins al 27 de setembre, i es podrà visitar de dilluns a divendres de 10 a 20 hores i els dissabtes de 18 a 20.30 hores. La resta d’exposicions tindran lloc a Montblanc durant les dates de Terrània (del 27 al 29 de setembre del 2019). De tot el llistat destaquen les següents:\nLa sala d’exposicions del claustre de Sant Francesc, en l’horari d’obertura de Terrània, acull una mostra dedicada a Suïssa, el país convidat. Hi prenen part set ceramistes: Erika Fankhauser Schuerch, Peter Fink, Martin Freiburghaus, Anita Furrer, Sandra Häuptli, Lydia de Lorio i Clémentine Roubaty.\n‘L’humà, injust destructor’\nUna de les novetats que presenta l’edició del 2019 és aquesta exposició singular de la ceramista Roser Oter, que a través de la ceràmica expressa els sentiments que provoca una mirada global a la situació social i política que ens envolta. Es podrà veure a la Sala de les Corts Catalanes del claustre de Sant Francesc en l’horari d’obertura de Terrània.\nD’altra banda, al claustre de Sant Francesc, també en l’horari d’obertura de Terrània, es podrà veure una mostra de la col·lecció de més de 500 càntirs de Josep Feixas, de Sant Joan de Mediona.\nL’exposició central del festival està dedicada al ceramista Joan Panisello, de Jesús (Baix Ebre). Com es fa tradicionalment, una de les peces de l’exposició ha estat utilitzada per confeccionar el cartell i la resta de material gràfic del festival. L’organització també adquirir una peça que passarà a formar part del fons de ceràmica municipal de Montblanc.\nDes de l’inici de Terrània s’ha mirat d’acostar la ceràmica al gran públic. Un dels canals utilitzats ha estat l’espectacle. Al llarg dels anys s’han anat veient diferents propostes amb forns experimentals que s’han combinat amb música o focs d’artifici. En aquest sentit, el concert Suena Barro es fa amb una orquestra integrada pels instruments ceràmics realitzats pel ceramista Hernán Vargas, que alhora és qui interpreta les peces musicals. És el final pràctic a la demostració de confecció d’instruments que s’haurà fet durant el dia. Tindrà lloc quan es faci fosc, a les 20.15 hores.


UGT alerta: la creació de llocs de treball es troba en un embós | Alzira Ràdio 107.9 fm\nUGT alerta: la creació de llocs de treball es troba en un embós\nLa UGT valora com massa lenta la creació d’ocupació a la nostra comarca. De nou, les contractacions són a temps temporal o parcial la qual cosa al parer del Sindicat demostra que ens trobem en una situació de precarietat al mercat laboral. L’atur del passat mes de setembre ha disminuït en 699 persones respecte al mateix mes de l’any passat i les contractacions han augmentat en 934 contractes més que en 2018 encara que un 89,42% són temporals.\nRaül Roselló, secretari intercomarcal d’UGT considera preocupant que la reducció anual de l’atur siga només del 3,30% i afirma que aquesta xifra demostra que ens trobem en un moment d’embós en el nostre mercat laboral.\nRoselló insisteix en la necessitat de mesures que activen el mercat laboral de la nostra comarca i critica el alt nombre de contractes temporals i parcials que estan conduint a la nostra economia a un model de desenvolupament desequilibrat.\nEntrem en l’equador de la XIII Setmana de l’Economia amb dos taules redones i tres conferències


Resum, del dia d’avui, de les mesures adoptades pel Govern d’Espanya en un Real Decret que s’afegeix a l’aprovat el passat 17 de març | MartorellTV\nInici Coronavirus Resum, del dia d’avui, de les mesures adoptades pel Govern d’Espanya en...\nResum, del dia d’avui, de les mesures adoptades pel Govern d’Espanya en un Real Decret que s’afegeix a l’aprovat el passat 17 de març\nA la roda de premsa on han assistit la portaveu del govern central, María Jesús Montero, el Ministre de Sanitat, Salvador Illa i la Ministra de Treball Yolanda Díaz, s’han informat sobre els acords del consell de Ministres aprovats a dia d’avui.\nEn primer lloc, el Govern donarà setmanalment al Congrés, informació sobre l’execució de les mesures adoptades i la seva eficàcia per contenir el virus COVID-19.\nEl Govern ha aprovat l‘ampliació de l’Estat d’Alarma i les mesures vigents fins les 00 hores del dia 12 d’abril.\nL’Inspecció de Treball i Seguretat Social serà l’encarregada de comprovar les causes pels ERTE presentats per les empreses. També recorda que si un empresari presenta solicituds falses o incorreccions, podrà ser sancionat i haurà de retornar els diners percebuts. A més, el RDL estableix una precisió respecte a l’obligació de manteniment dels llocs de treball per algunes activitats artístiques. Després de 6 mesos després de la reanudació de l’activitat hauran de tenir la mateixa quantitat de contractes indefinits que quan es van tramitar els ERTE.\nEl Consell de Ministres ha aprovat també un RD en el qual s’adopten mesures en l’àmbit laboral per paliar els efectes derivats en les famílies. Les mesures, que s’afegeixen a les aprovades el passat 17 de març, són les següents:\n· No estarà justificat l’acomiadament relacionat per causes relacionades amb el COVID-19.\n· A més, el RDL estableix que suspendre els contractes temporals, inclosos els formatius, de relleu o interinitat, suposarà allargar la seva duració. L’objectiu es que aquests contractes es mantinguin vigents fins la finalització de la crisi sanitària.\n· El RDL aprovat avui concreta el mecanisme per el que la prestació per atur es soliciti directament per part de l’empresari que ha realitzat l’ERTE.\n· Les societats cooperatives també estan presents al RDL aprovat avui. Si una Assemblea General no es pot celebrar de forma virtual per manca de medis, el Consell Rector asumirà la competència per aprovar l’ERTE i emitirà la certificació que correspon per tramitar-lo.\n· Els centres sanitaris i els centres de gent gran hauràn de mantenir la seva activitat durant la situació de la crisi sanitària, tant si són públics com privats.\n· Les contratacions públiques es tramitaran per procediment d’urgència.En el RDL d’avui es recullen mesures específiques per agilitzar la contratació durant la crisi sanitària, particularment amb l’exterior.\nLa portaveu del Govern Espanyol ha recordat que «el millor tractament disponible pel COVID-19 és la disciplina dels ciutadans«. També ha agraït al Govern el seu esforç i la contribució dels espanyols i espanyoles en la lluita contra el virus.\nArticle anteriorResum compareixença del Govern de la Generalitat\nArticle següent27 de març, informació de l’Alcalde, Xavier Fonollosa


Adreça: c. de Gràcia, 17\ndl.-dv.: de 8 a 15 h\nLa Fundació Especial Antiga Caixa Sabadell 1859 es constitueix amb la voluntat d'administrar els fons de l'obra social de l'antiga Caixa d'Estalvis Caixa d'Estalvis de Sabadell, de la que vol esdevenir hereva, amb la fidelitat als principis que han configurat la seva actuació en el decurs de la història i adequant-los a les noves circumstàncies.\nLa Fundació desenvoluparà una actuació, caracteritzada per la diversitat i complementarietat, en els àmbits social, assistencial, cultural, formatiu, cívic, de promoció econòmica i mediambiental, directament o mitjançant la col.laboració amb entitats i institucions, amb ànim de participar activament en la vida social i cultural dins del seu àmbit d'actuació.\nEls equipaments de la Fundació Antiga Caixa Sabadell 1859 són:\n·\tEspai Cultura Fundació Sabadell 1859:\nL'Espai Cultura s'ubica en un edifici modernista encarregat per Caixa Sabadell a l'arquitecte Jeroni Martorell i Terrats el 1907. Originalment va ser edificat per allotjar les aules, els tallers i les dependències de l'Escola Industrial i d'Arts i Oficis de Sabadell, que hi va tenir la seva seu fins a primers dels anys seixanta. A partir de llavors va ser remodelat en la seva distribució interior per acollir les dependències de l'Obra Social de Caixa Sabadell: la biblioteca, els estatges de diverses entitats culturals de la ciutat, un Auditori i una Sala de conferències.\nActualment, i després d'una darrera remodelació per dotar-lo d'un nou auditori i noves sales d'exposicions, acull l'Espai Cultura de la Fundació Sabadell 1859, que posa a disposició de la ciutadania un espai obert dedicat a la difusió, formació i producció de continguts, amb una programació oberta i de qualitat.\nLes seves activitats s'adrecen a diferents col·lectius, amb continguts i formats innovadors, amb la voluntat de fomentar la participació i treballar en xarxa amb centres, col·lectius i persones amb interessos comuns. Trobareu exposicions, tallers, espectacl


La divisió i la suma d'esfroços - Any 1996 - Articles\nAgustí Soler (2)\nCamil Ros (4)\nCarles Bonet (13)\nJaume Rodri (1)\nJaume Campabadal (2)\nJoan Hortalà (2)\nRamon Arribes (1)\nSalvador Morera (1)\n203 impressions d'aquest article\nEsquerra Republicana de Catalunya (ERC) mai no s’havia trobat en una situació com la del 1996, quan el secretari general, Àngel Colom, i alguns dirigents van abandonar el partit just abans d’un congrés i van formar el Partit per la Independència (PI).\nEls problemes d'ERC venien de lluny. Des que Àngel Colom havia assumit la secretaria general al congrés de Lleida (1989), havia tingut una forta contestació interna. Les diferències van créixer des del fitxatge de Pilar Rahola en les eleccions generals del 1992. El protagonisme del tàndem Rahola-Colom va enrarir el clima del partit, i la pressió va anar pujant fins a les municipals del 1995, quan Colom va col·locar Rahola com a cap de llista per Barcelona en lloc de Carles Bonet , el candidat aprovat pels òrgans de govern del partit.\nA partir d’aquell moment, la divisió es va fer evident, però es va mantenir somorta per la imminència de les eleccions al Parlament i a Corts. Un cop superades, els diferents sectors es van plantejar el congrés del novembre del 1996 com el moment adequat per aclarir la situació.\nPoc després del 3 de març, van començar a aparèixer els problemes interns. El 18 d'abril, Jordi Carbonell, Ramon Arribes, Josep-Lluís Carod-Rovira i Joan Puigcercós van entregar a Àngel Colom un manifest, la carta dels 229, on s’exigia més pluralitat dins el partit i que s’anul·lessin els expedients disciplinaris oberts contra els crítics Carles Bonet i Jaume Rodri . Des d’aquell moment, va quedar clar que el partit estava dividit en dos grups: el crític, encapçalat per Carod-Rovira, i l'oficialista de Colom.\nD’altra banda, les joventuts s’havien configurat com un dels fronts més actius d’oposició interna. L’últim cap de setmana d’abril, el congrés de la Joventut d'Esquerra Republicana va escollir un nou secretari general, Camil Ros, alineat amb l’ala crítica.\nTambé s’oposaven a Colom els principals dirigents històrics, com Heribert Barrera, en qui havien buscat suport els expedientats Rodri i Bonet.\nPer resoldre els problemes interns, es va nomenar una cúpula col·legiada i plural formada per deu persones: quatre colomins, Colom, Xavier Bosch, David Garcia de Enterria i Pilar Rahola; tres firmants de la carta dels 229 , Carod-Rovira, Puigcercós i Ros, i tres dirigents que no estaven clarament compromesos amb cap dels sectors i tenien la responsabilitat de buscar el consens: Jaume Campabadal, Jordi Portabella i Josep Huguet.\nPerò la possibilitat de trobar solucions de compromís va fer aigües el 14 de juliol, quan uns vuit-cents militants crítics es van reunir a Martorell i va quedar demostrat que la direcció ja no era capaç de controlar el partit.\nEl 17 de juliol, Colom va anunciar que no optaria a la reelecció com a secretari general. Des d’aquest moment, els crítics van postular obertament Carod-Rovira com a candidat, mentre que els seguidors de Colom feien esforços per intentar que reconsiderés la seva decisió. Van recollir 2.017 firmes de militants per pressionar-lo.\nEl 8 d’octubre, però, Colom va anunciar que deixava ERC per fundar un nou partit, el Partit per la Independència, al·legant no hi havia cap possibilitat de refer la unitat perduda.\nTambé van marxar Rahola , tres dels diputats al Parlament, Bosch, Salvador Morera i Benet Tugues; el regidor de Barcelona Agustí Soler i els principals responsables de l’aparell del partit, com David Garcia de Enterria . Tots van mantenir els seus càrrecs electes argumentant que la seva marxa no era transfuguisme sinó una escissió. ERC es va quedar així sense els seus representants al Congrés, al Senat, a l'Ajuntament i la Diputació de Barcelona i sense 4 dels 13 diputats al Parlament. També es van afegir al PI alguns dirigents locals que van fer minvar lleugerament la presència d'ERC en Ajuntaments i Consells Comarcals.\nColom i Rahola van anunciar que abandonaven Í:'KC i fundaven el l’abril per la Independència\nL’objectiu d'ERC va ser oferir una imatge d’unitat i seriositat en el congrés dels dies 23 i 24 de novembre a Vilafranca del Penedès. Les negociacions van ser llargues i complicades, però van culminar amb l’elecció d’una nova direcció on estaven representades totes les sensibilitats internes.\nJosep-Lluís Carod-Rovira va ser elegit secretari general i l’històric líder Jordi Carbonell , president del partit. Les vicesecretaries eren per a Joan Puigcercós (coordinació), Carles Bonet (programes) i per a un representant del de la tercera via —antics partidaris de Colom que no l’havien seguit en l’escissió—Josep Huguet (institucions).\nEl quart vicesecretari, el de política municipal, que va ser nomenat per l’assemblea nacional d’alcaldes i regidors, va ser Xavier Sàez. L’expresident del partit Jaume Campabadal va refusar una vicepresidència, ja que, a parer seu, era un càrrec sense poder real.\nPel que fa a l’orientació política, Carod-Rovira va insistir en la necessitat de transformar l'independentisme en un ideari polític capaç d’oferir respostes als problemes plantejats per la realitat. Va mostrar la voluntat de ser més present en el joc polític quotidià i d’establir ponts de diàleg amb la resta de forces polítiques, especialment les d’esquerres.


Eslovènia amb Nens - Tarjeta familiar amb descomptes inclosa\nEslovènia és un petit país situat entre els Alps, la plana de Panònia i el Mediterrani, i un destí perfecte per visitar en família. Les seves dimensions, els impressionants paisatges i el variat llegat cultural són una combinació ideal per a que gaudeixin del viatge petits i grans. Podreu descobrir encantadores ciutats com Ljubljana, la capital, repleta de bonics ponts i animades places; explorar un extraordinari món subterrani replet de coves càrstiques; i recórrer l’enorme Parc Nacional de Triglav. Divertiu-vos en família i desconnecteu amb la nostra proposta de fly and drive per Eslovènia, el cor verd d’Europa.\nVols a Venècia, punt d’inici i final del vostre viatge per Eslovènia\nIncloem 3 nits a Ljubljana per a què assaboriu la capital tranquil•lament\nI 4 nits en el entorn natural del Parc Nacional de Triglav\nTeniu inclosa la Bohinj Card, que inclou parking gratuït i molts descomptes en activitats a l’aire lliure per a tota la familia, museus, restaurants, etc.\nGaudiu de la ruta al vostre aire, amb el cotxe de lloguer inclòs en el viatge\nInclussions Eslovènia amb nens: Bohinj Card (vàlida per 3 dies) inclosa durant la teva estada al Parc Nacional de Triglav. La targeta ofereix parking gratuït i descomptes en lloguers de bicicletes, museus, restaurants, transports, etc.\nA Lipica podeu visitar els cavalls blancs de la famosa escola espanyola d’equitació de Viena.\nDescobriu la gastronomia eslovena: tasta el “burek”, una empanada farcida molt típica.\nVisita la pàgina web de l’oficina de Turisme d’Eslovènia per acabar de planificar el teu viatge: www.slovenia.info\nEslovènia enamora gràcies als seus meravellosos paratges naturals, la seva rica gastronomia, la seva bona relació qualitat-preu i l'hospitalitat de les seves gents. Encara és un gran desconegut per a molts, però si decideixes visitar aquest bonic país de Centreuropa no et decebràs. Podràs fer activitats de tot tipus: senderisme, espeleologia, ciclisme, escalada, caiac… des dels esports d'adrenalina fins als tranquils passejos, deixa't meravellar per la naturalesa d'Eslovènia, tant en la superfície com sota terra, ja que compta amb centenars de coves i grutes. Un lloc màgic en el qual passar unes vacances familiars!\nPresentació a l’aeroport d’origen 90 minuts abans de l’hora de sortida per procedir amb els tràmits de facturació i embarcament del vostre vol rumb a Venècia. A l’arribada, recollida del cotxe de lloguer i inici de la ruta que us portarà a conèixer la sorprenent Eslovènia. Condueix fins a Ljubljana (2h 30min aprox), capital d’Eslovènia, on passareu la primera etapa del vostre viatge. Nit a Ljubljana.\nTeniu tot el dia d’avui per visitar la capital de la República d’Eslovènia. És una ciutat molt agradable de conèixer a peu amb els teus fills: descobriu l’arquitectura de Jože Plečnik, d’estil modernista i passegeu pels carrerons del casc antic fins al moll de Ribji Trg on podreu agafar un dels vaixells que naveguen pel riu i que passen per sota dels principals ponts de la ciutat. A continuació pugeu fins al castell Ljubljanski Grad, sobre el turó de Grad, es pot pujar en funicular, en el trenet turístic o bé caminant per alguns dels camins que surten del casc antic. Allotjament a Ljubljana.\nExcursió a les Coves de Skocjan.\nNo us perdeu les impressionants coves de la regió càrstica. L’excursió que us proposem avui us portarà fins a les coves de Skocjan declarades Patrimoni de la Humanitat per la UNESCO, la visita dura al voltant de 2 hores i el recorregut inclou un gran canó i un pont penjat. A continuació visiteu Postojna, les més espectacular de les coves d’Eslovènia, d’uns 21 km de llarg dels quals es pot recórrer una part de túnels i galeries amb un trenet i una altra part a peu. Molt a prop es troba el castell de Predjama, construït dins de la boca d’una cova, a 125 metres d’alçada, us quedareu bocabadats. Nit al vostre allotjament a Ljubljana. (Total de la ruta 170 km aprox.).\nLjubljana –Parc Nacional de Triglav.\nAvui dirigiu-vos cap al nord i travessa la vall alpina de Logarska Dolina, una zona de bonics paisatges i encantadors pobles, on val molt la pena que feu una parada per recórrer algun sender. Torneu enrere i parau a dinar a Kranj, una interessant ciutat medieval sobre un promontori rocós; o a Bled, que destaca per la seva pintoresca illa en mig d’un llac alpí i el seu famós castell. Aprofiteu per fer una activitat en la natura en família com donar un passeig en una barca per l’encantador llac. Continueu cap al Parc Nacional de Triglav i el llac de Bohinj on passareu les següents 4 nits. (Total de la ruta 180 Km aprox.).\nDediqueu el dia a conèixer aquest impressionant entorn natural. Les opcions són infinites! Podeu fer un munt d’excursions per tota la zona del llac de Bohinj per visitar els llacs d’altitud i les meravelloses cascades. Recorda que teniu inclosa la Bohinj Card, que ofereix descomptes en el lloguer de bicicletes, recorreguts en vaixell pels llacs alpins, entrades a museus, restaurants, etc. Aprofiteu-la per gaudir d’activitats en la natura amb tota la família. Nit a Bohinj.\nMolt a prop del Parc Nacional es troben algunes ciutats medievals molt ben conservades, on el temps sembla haver-se detingut per sempre. Podeu travessar les muntanyes per la carretera 911 fins a Skofja Loka i el seu preciós casc antic, un dels millors preservats del país. Una altra ciutat medieval interessant és Radovlijca, on es troba també el Museu de l’Apicultura, que val molt la pena visitar amb els teus fills. La producció de mel és molt important a Radovljica i en el museu els més menuts podran conèixer el seu procés d’elaboració. Nit a Bohinj. (Total de la ruta 150 km aprox.).\nEl darrer dia a Triglav pots conduir pel Pas de Vrisc, que travessa tot el Parc Nacional de Triglav fins a la vall de Soca, coneguda com la vall del riu verd i escenari de pel•lícules com les Cròniques de Nàrnia. Als més petits els hi encantarà recórrer aquests fantàstics paisatges i, si són més grans, els hi agradarà molt l’experiència de remar pel propi riu verd de Bovec. Visiteu també Kobarid, on va tenir lloc una de les batalles més importants de la Primera Guerra Mundial. De fet en aquesta zona trobareu varis museus a l’aire lliure sobre aquesta temàtica. (Total de la ruta aprox. 160 km).\nPel matí preneu direcció de tornada cap a l’aeroport de Venècia. El trajecte és d’unes 3 hores aprox. Si el vostre vol és a darrera hora del dia encara pots aprofitar per visitar algun poble amb encant d’Eslovènia o bé ja a Itàlia pots aprofitar fins i tot per donar un tomb per Venècia. Preveu arribar amb suficient temps a l’aeroport per fer els tràmits de devolució del cotxe de lloguer, facturació i embarcament en el teu vol de tornada. Arribada i fi del viatge.


La pressa com a estil de vida | Ciència | EL PAÍS Catalunya\nNo va més ràpid el que més corre. Prioritza, digues no i estableix horaris. La teva existència i la feina es beneficiaran del canvi\n17 MAI 2015 - 00:01\tCEST\nQuanta gent va corrents d'un lloc a l'altre sense saber on va ni on ha anat, i sense arribar a valorar si necessitava anar de pressa o si podria haver fet el mateix a un altre ritme. La pressa no és un valor afegit. Ningú és més bon professional ni més bona persona perquè va ràpid a tot arreu o perquè diu com està d'estressat.\nHas calculat quant de temps guanyes quan vas a tota velocitat? La majoria de vegades, anar de pressa no implica anar més ràpid o pensar d'una manera més àgil. Significa estar i sentir-se internament accelerat.\nImagina't que et trobes amb algú conegut que et saluda mentre parla pel mòbil alhora que mira el rellotge, li fas una encaixada i li somrius per mostrar-li que estàs content de veure'l. Quan penja, l'abraces efusivament, et diu que està atabaladíssim, que va tot el dia corrents, que tot està fatal i que no pot esperar més per agafar vacances. Amb prou feines et deixa parlar, no et pregunta com estàs, s'acomiada dient que a veure quan quedeu i surt disparat. Escenes com aquesta es viuen cada dia al carrer d'una gran ciutat.\nEn aquest segle acabarem amb les malalties, però ens mataran les presses”\nMoltes persones viuen accelerades i instal·lades en l'obsessió de la immediatesa, en la necessitat de contestar a tot de manera immediata com si no hi hagués demà. Fa la sensació que la pressa dóna prestigi perquè indica que "està enfeinat, molt enfeinat", i això s'interpreta com que és un gran professional. Fals. La velocitat també pot ser sinònim de mala gestió del temps, de desconcentració, d'oblits i desequilibri personal i professional. Molta gent no deixaria els seus assumptes importants en mans d'algú que no té ni cinc minuts per somriure, per preguntar com estàs, per tenir una conversa un moment i transmetre pau i tranquil·litat.\nLa persona que conviu amb la pressa ho fa també amb l'estrès i l'ansietat, no gaudeix del moment perquè està anticipant el futur. Deixa passar la vida perquè no observa el que passa en el present, no escolta el que li diu la gent perquè el seu cap pensa a 200 revolucions. També té més probabilitat de tenir un accident perquè se salta límits per estalviar temps.\nLa pressa arriba a convertir-se en un estil de vida. De fet, molta gent no sap què fer amb el temps lliure quan en té. Estar desocupats els produeix malestar, sensació de pèrdua de temps, fins i tot falta d'autoestima perquè… “com pot ser que ara no estigui fent alguna cosa, què diu això de mi?”. Per a aquest tipus de persones, l'avorriment és una cosa desagradable, buida i sense sentit. Per això segueixen corrent encara que ni tan sols sàpiguen cap a on.\nProu! Para, abaixa el ritme, contempla, mira al teu voltant i treu el peu de l'accelerador. Tens dret a triar el ritme que vols imprimir a la teva vida, a tenir temps per al lleure, per passejar sense rumb només pel plaer de fer-ho. El temps no és una cosa que hagis de consumir en grans quantitats i a batzegades. El temps és una cosa per assaborir, fins i tot quan has de lliurar un informe urgent. La qualitat d'aquesta feina és més alta si redactes amb estrès? Trobes solucions millors? Ets una persona més creativa? La vida et va millor i en gaudeixes més? La resposta a totes aquestes preguntes és un no rotund.\nFer centenars de coses i no gaudir-ne és com no fer res. Les persones amb calma, les que optimitzen el seu temps per treballar i gaudir de la vida en tots els sentits, generen bon rotllo i, a més d'un, enveja. Com ho aconsegueixen?\nPrioritzen. Què és important i què no ho és? És una pregunta difícil, que cadascú contesta de forma diferent perquè depèn d'una escala de valors personal. Per a uns és la família; per a d'altres, la feina o la pròpia felicitat. La resposta tant és perquè cap és bona ni dolenta. El que sí que interessa és ser coherent i actuar d'acord amb el que cadascú estableix com a rellevant. Si creus que la família és el més important, però dediques tot el teu temps a treballar, correràs per trobar un moment per a la teva prioritat. Ordena l'agenda en funció de les teves preferències, amb sentit comú i responsabilitat.\nEs posen límits als horaris. Establir-los ens ordena i agilita la ment. Saber que a una hora concreta la feina ha d'estar acabada centra l'atenció en l'activitat. Si aquesta acotació no existeix, el cervell es dispersa perquè sap que disposa de tot el temps del món per resoldre el que té entre mans. Els límits permeten parar esment al que és important; sense distraccions que t'exigiran un nou procés d'escalfament per concentrar-te en l'activitat que és realment prioritària. Cada vegada que trenques el procés de concentració, alenteixes la tasca, i després arriben les presses per acabar-ho tot. Sospires pensant que no arribes, et quedes a l'oficina més temps del que voldries, et sents culpable per no tornar a casa abans i tornes a córrer per recuperar el que vas perdre per no gestionar bé el temps.\nUn dels grans desavantatges de la pressa és que ocupa massa temps”\nDiuen una paraula màgica: no. La conducta servicial no pot convertir-se en actitud servil. Si anteposes els desitjos dels altres sempre abans que els teus, després no arribares a poder gestionar els teus assumptes. Les teves activitats i relaxació són importants. Aquesta situació porta a una vida insatisfeta, en què predomina la idea que no tenir espai per a tu mateix i que les teves activitats no són importants. Moltes persones pensen que dedicar-se temps és egoista, perquè són estones que podrien invertir en els altres. Però no és així. El seu benestar psicològic i físic depèn de la seva capacitat de gaudi.\nDesconnecten. Del mòbil, del WhatsApp, de la feina, del correu electrònic, de tot el que els impedeix gaudir d'altres moments. Un dels usos negatius de la tecnologia és convertir-ho tot en immediat. No tens l'obligació de contestar a tota la informació entrant a l'instant. La majoria no són urgents. Si ho fossin, et trucarien. Ets tu qui ha decidit que has de respondre a tot amb pressa perquè has agafat aquest hàbit, perquè no tens paciència o perquè creus que el que us escriu podria prendre-s'ho malament. Aprèn a ajornar, sobretot si en aquell moment estàs fent una altra activitat que requereix la teva atenció.\nUtilitzen tècniques que permeten relaxar-se. Ioga, pilates, esport, un bany d'aigua calenta, una trucada de telèfon relaxada o una copa de vi davant de la llar de foc. Per a aquests moments sempre hi ha un espai. Es tracta de repartir les hores de manera que obligacions i oci estiguin equilibrats.\n‘El guerrer pacífic’, Víctor Salva.\n“Tanta pressa tenim per fer, escriure i deixar sentir la nostra veu en el silenci de l'eternitat, que oblidem l'única cosa realment important: viure”. Robert Louis Stevenson\nNo busquen la perfecció, busquen estar a gust amb la seva vida. Hi ha persones que busquen millorar, créixer i superar-se. I n'hi ha d'altres que s'obsessionen que tot sigui perfecte i estigui controlat. La perfecció no existeix, ni en la tecnologia, ni amb el nostre físic, ni en la destresa o habilitat per desenvolupar un esport. Perdràs molt de temps intentant que alguna cosa sigui perfecta. N'hi ha prou que estigui molt bé, no cal que sigui perfecta. És més, molt poca gent serà capaç d'apreciar aquell nivell d'excel·lència al que has dedicat tantísismes hores i que t'ha impedit aconseguir el punt anterior: relaxar-te i desconnectar.\nFlueixen. Estan presents, gaudeixen i observen el que passa al seu al voltant. No busquen què fer a continuació, sinó que es deixen portar pel moment. Dediquen temps a la vida contemplativa. Per gaudir del moment, has d'estar en el present, en l'“això, aquí i ara”. Repetir-se aquestes paraules de tant en tant et permetrà recordar la importància dels detalls, d'atendre el teu moment en lloc d'anticipar el futur.\nI recorda: els segons o minuts que guanyes corrent no compensen tot el que perds en qualitat de vida.


Tentsile vs. Kammok: comparació de productes\nKammok s’especialitza en la producció d’hamaques tradicionals, però també disposa d’una petita gamma de tendes d’hamaca per a 1 persona. Aquestes tendes es formen a partir de la combinació d’una hamaca estàndard, amb una malla d’insectes incorporada i una pluja vermella.\nTot i que estimem i defensem els nostres productes, no sempre seran l’elecció adequada per a vosaltres. Volem que els campistes gaudeixin de l’aire lliure i, si ho podeu fer millor en una tenda de campanya que no sigui de ràtio, està bé.\nHem escrit el que creiem que és una comparació justa i equilibrada d’alguns dels models més populars de Kammok amb els nostres perquè pugueu trobar la carpa d’hamaca que us convingui:\nCarpa Hamaca Tentsile Flite per a 2 persones\nKammok Sunda (2.0) Carpa Hamaca\nLa configuració tensada del Flite crea una base tensa per dormir, que permet dormir en qualsevol posició, cosa que proporciona una nit de son còmoda.\nEl sistema de corretges de terra incorporat crea 2 badies separades, de manera que, fins i tot quan un autocaravana és més pesat que l’altre, no us rodareu ni l’un ni l’altre de la tenda de l’hamaca.\nHi ha 6 butxaques d'emmagatzematge que faciliten la seguretat i la seguretat dels objectes personals.\nPodeu instal·lar la tenda al terra, però això necessita un Kit de conversió en terra.\nEl Flite es pot "apilar" amb un kit de conversió doble hamaca T-Mini de 2 persones a terra i una malla d'insectes de doble bombolla per crear una configuració de càmping de 4 nivells.\nLa pluja 70D 5,000HH proporciona més impermeabilització que la pluja 20D inclosa al Sunda (2.0). També és extraïble, cosa que significa que quan fa calor es pot gaudir de la brisa i dormir mirant les estrelles.\nEl Flite té actualment 399 dòlars i 420 dòlars per al Sunda (2.0).\nKammok Sunda 2.0 Avantatges:\nEl Sunda és més fàcil d’instal·lar per a 1 persona i es pot utilitzar a l’aire i a terra sense necessitat de productes addicionals.\nTé més marge de cap que el Flite, de manera que pot ser millor per als campistes súper alts.\nEl Sunda té portes incorporades a la pluja de pluja, de manera que és més fàcil pujar-hi quan s’adjunta la pluja de pluja.\nA la meitat del pes del Flite, és més adequat per a excursions i aventures súper lleugeres.\nEl Flite és més pesat i triga una mica més a instal·lar-se, però és per a dues persones dormir amb comoditat absoluta. Es pot configurar en mode terra, però això requereix un kit de conversió de terra.\nEl Sunda (2.0) és una opció més lleugera per a un campista en solitari i es pot llançar a terra o entre arbres, de manera que és molt versàtil.\nPer tant, si busqueu una tenda d’hamaca per dormir 2 persones i voleu dormir a la nit còmodament i resistent a la intempèrie, el Flite és probablement la millor opció, però si esteu en solitari i necessiteu una versatilitat addicional, el Sunda ( 2.0) marca totes les caselles.\nTenda de campanya tenda hamaca UNA per a 1 persona\nCarpa Hamaca Mantis UL Kammok\nAvantatges de la UNA:\nLa configuració tensada de la UNA crea una base tensa per dormir que us permet dormir en qualsevol posició, cosa que proporciona una nit de son còmoda.\nEls 3 punts de tensió esmentats anteriorment també signifiquen que hi haurà molt menys moviment i poca oscil·lació tradicionalment associada a les hamaques.\nL’UNA ve amb butxaques d’emmagatzematge integrades. El Mantis UL es pot actualitzar amb una xarxa d’emmagatzematge, però va costar 259 dòlars, el mateix preu que la tenda originalment.\nOfereix una zona de dormitori més gran perquè pugueu dormir amb la bossa a la tenda. sense que et rellisqui a la nit.\nLa pluja 20D ofereix una mica més de protecció que la pluja 15D inclosa amb el Mantis UL.\nAvantatges de Kammok Mantis UL:\nEl Mantis UL pesa 1 kg (15.5 oz) amb la pluja de pluja i 0.89 kg (1 oz) sense convertir-lo en una opció súper lleugera per portar amb vosaltres.\nEls paquets són més petits i es converteixen en una bossa personalitzada molt agradable amb diversos compartiments i diverses opcions de fixació.\nLa configuració és més ràpida i senzilla per a principiants.\nLa lona es podria adaptar per crear un refugi terrestre.\nLa seva pluja adaptable es pot configurar per fer front a condicions específiques de pluja o la neu\nTé una capacitat màxima de 136 kg, en comparació amb els 120 kg de la UNA.\nLa configuració completa de la tenda d’hamaca té el mateix preu que la UNA (299 dòlars), però per això\nEl Mantis UL és perfecte si necessiteu una configuració súper lleugera i és ràpid de configurar. La pluja pluja és menys resistent a la intempèrie que la UNA, però és una mica més adaptable a diferents condicions, però, si no sabeu què feu, podríeu configurar-la malament.\nAllà on entra la UNA és la seva mida, durabilitat i una configuració molt més segura, amb molt menys moviment i balanceig. L’UNA també és insuperable pel que fa a la comoditat i la bona nit de son, ja que la base tensada s’enfonsa molt poc en comparació amb el Mantis UL. Naturalment, això comporta un cost més llarg de configuració.\n21 d'octubre de 2020 - Michael Parker\netiquetes: Comparació de productes


Al poble hi ha més de 400 persones aïllades a casa\nper Anna Corbatera / ACN dimarts, 22 de desembre 2020 - 08:00h\nAl poble hi ha més de 400 persones aïllades a casa | ACN\nContinua el degoteig de nous contagis a Linyola (Pla d'Urgell) i ja se superen els 160 positius. Segons ha comunicat l'Ajuntament, hi ha 15 persones hospitalitzades, 4 de les quals a l'UCI. En aquest sentit, consideren que el brot detectat la setmana passada comença a «acotar-se» i asseguren que hi ha més de 400 persones que resten en aïllament domiciliari.\nAixí mateix, al consultori es continua oferint servei assistencial reforçat i es continuarà fent cribratge selectiu amb prioritat per a les persones contactes estrets de positius de Covid-19 i els qui tinguin símptomes. Des del consistori, s'ha demanat i aconsellat als bars i restaurants que continuïn tancats, almenys fins dimecres.\nLa restauració de Linyola pot continuar atenent a porta tancada el servei de comandes per emportar i a partir de dijous, obrir d'acord amb les mesures decretades per la Generalitat. A la resta d'establiments oberts al públic, l'Ajuntament demana i aconsella que es continuï limitant al màxim l'aforament.\nQuè faran amb els actes de Nadal previstos?\nPel que fa a la cantada de nadales del dia 25 i a la projecció d'un màpping monumental previst el dia 26, han quedat anul·lades o posposades. L'Ajuntament es replanteja l'acte de l'arribada del Txamberlain – l'emissari dels Reis Mags d'Orient - per recollir les cartes. No es podrà fer de forma habitual i es farà arribar un missatge sobre el procediment.\nDe moment, es manté un castell de focs per a la nit de Cap d'Any i la Cavalcada de Reis es readaptarà. Aquesta setmana entren en vigor les noves mesures aprovades pel Govern i l'Ajuntament anirà informant de com s'hi adapten.\nL'alcalde demana no «cantar victòria» abans d'hora\nL'Ajuntament de Linyola demana a la població que eviti «desplaçaments innecessaris» fora del municipi amb l'objectiu de frenar el brot de Covid-19 que afecta més de 150 veïns, segons fonts municipals. Aquest passat cap de setmana, el primer de confinament comarcal, els Mossos d'Esquadra han començat a realitzar controls als accessos de la població. Serveixen per vigilar que la gent no canviï de comarca i també per recomanar als veïns del poble que es desplacin només per motius de feina o de força major. L'alcalde de Linyola, Àlex Mases, es mostrava satisfet amb la resposta de la població per intentar frenar el brot, però deia que és aviat per «cantar victòria».\n«Insistir que cal continuar ferms, també a principis de la setmana vinent, perquè ho estem fent bé», deia Mases el passat cap de setmana, recordant que el municipi continua sumant positius.\nMolta força, Àlex Mases. Una abraçada fins a #Linyola.#TotEsMouTV3\n— Fina Masip Llop (@Fina_Masip) December 16, 2020\n«Arriben bones notícies, de gent que s'estabilitza, però no podem cantar victòria perquè hi ha molta gent afectada i amb símptomes», explicava el cap del consistori municipal. Tot i això, es mostrava convençut que, si el municipi es «manté ferm i tothom actua amb responsabilitat», el brot es podrà «vèncer el més aviat possible».\nEmergència sanitària a #linyola després de constatar un degoteig constant i exponencial de casos positius de COVID durant la darrera setmana avui s'ha posat en marxa un pla de xoc sanitari per atendre a la població.\nRES però pot substituir la responsabilitat individual\n— MRK ™ ||*|| (@marcvillanuevan) December 17, 2020\nÚltima hora: El govern espanyol es pronuncia per primera vegada sobre el nou cep


Holiday home Øreflak Ebeltoft Dinamarca - Ofertes d'hotels amb els MILLORS DESCOMPTES EN LÍNIA\nMés informació sobre Holiday home Øreflak\nSi el que està buscant és per un hotel ben situat a Ebeltoft, no busqui més enllà de Holiday home Øreflak. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Holiday home Øreflak, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix accés a una gran gama de serveis, inclosos aparcament de cotxes.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent bany, sauna, pesca, solàrium, parc infantil. Les seves instal.lacions de primera i una situació excelent fan de Holiday home Øreflak la base perfecta per a gaudir de la seva estada a Ebeltoft.


Montsalvatge: Música de cambra de Xavier Montsalvatge (Disc) - Tritó Edicions\nMontsalvatge: Música de cambra Xavier Montsalvatge (1912 - 2002) 5.0/5 (1 opinió) L’agost de 1998 Xavier Montsalvatge fou nomenat compositor resident de l’Orquestra de Cadaqués. Aquest títol honorífic consolidava la relació del compositor amb l’orquestra, que fou l’encarregada d’estrenar moltes de les seves obres. Aquest enregistrament neix a propòsit dels concerts que alguns músics de l’orquestra van oferir en el marc de la divuitena edició del Festival de Cadaqués. Les obres seleccionades abasten totes les etapes compositives de Montsalvatge, començant pels Tres impromptus, la primera obra del seu catàleg, fins a la Folia daliniana. > Vull comprar aquest article (des de 12,04 €)> Més informació sobre aquest producte > Veure més sobre Xavier Montsalvatge\nOpinió d'altres usuaris La crítica diuGonzalo Pérez Chamorro, RITMO"Una lujosa interpretación de miembros de una orquesta muy ligada al compositor, la de Cadaqués."RITMO- febrero2012No hi ha cap opinió, sigues el primer en fer-ho!\nIniciPublicacionsDiscosMontsalvatge: Música de cambra


Aleksei Berezutski - Viquipèdia, l'enciclopèdia lliure\n20 juny 1982 (39 anys)\n1999–2000 FC Torpedo-ZIL 2 (0)\n1999–2000 FK Moscou 2 (0)\n2001– PFC CSKA Moscou\n2001–2001 FK Txernomorets N. 14 (1)\nAleksei Berezutski (rus: Алексей Владимирович Березуцкий; Moscou, Unió Soviètica, 20 de juny de 1982) és un futbolista rus. Juga de defensa i el seu equip actual és el CSKA de Moscou.\nAlekséi Berezutski va començar la seva carrera professional en el Torpede-ZIL, actual FC Moscou, equip que li va fitxar juntament amb el seu germà bessó Vasili Berezutski. A Alekséi se'l coneix com el major dels bessons Berezutski.\nDesprés d'un breu pas pel FC Chernomorets Novorossiysk es marxa jugar al CSKA de Moscou el 2001, coincidint de nou amb el seu germà, que havia fitxat per aquest club uns mesos enrere. En la seva primera temporada va guanyar una Copa de Rússia, i en la següent va conquistar el títol de Lliga. La temporada 2004-05 el seu equip realitza un gran any i es proclama campió de la Copa de la UEFA, on va guanyar la final al Sporting de Lisboa per un gol a tres. Alekséi va marcar un dels gols de la final. També guanya aquest mateixa temporada la Lliga i la Copa de Rússia. Lamentablement a l'estiu no va poder proclamar-se campió de la Supercopa d'Europa en caure derrotat pel Liverpool FC. A l'any següent aconsegueix un triplet (Lliga, Copa i Supercopa).\nHa estat internacional amb la Selecció de futbol de Rússia en 42 ocasions. El seu debut com a internacional es va produir el 2003.\nVa ser convocat per participar en la Eurocopa d'Àustria i Suïssa de 2008, encara que finalment no va arribar a debutar en aquest torneig.\nFC Chernomorets Novorossiysk Rússia 2001\nObtingut de «https://ca.wikipedia.org/w/index.php?title=Aleksei_Berezutski&oldid=28508932»\nLa pàgina va ser modificada per darrera vegada el 28 oct 2021 a les 19:04.


Noticias de Castelló: Teodoro Estrela: «Tradicionalment les sequeres no s'han gestionat de forma adequada, sinó com una emergència sense planificació»\nPortada > Castelló > noticias > Teodoro...\nCastelló: Teodoro Estrela: «Tradicionalment les sequeres no s'han gestionat de forma adequada, sinó com una emergència sense planificació»\nEl tècnic de la CHJ ha explicat que «a Castelló, el nivell dels aqüífers ens garanteix un any hidrològic sense grans problemes»\nTeodoro Estrela, cap de l'Oficina de Planificació de la Confederació Hidrològica del Xúquer (CHJ), ha impartit un seminari organitzat per la Càtedra FACSA d'Innovació en el Cicle Integral de l'Aigua de la Universitat Jaume I, dins del seu cicle de conferències, Dijous de Seminari. Aquesta sessió ha tingut un gran èxit d'assistents, especialment investigadors, professors i tècnics relacionats amb la gestió de l'aigua.\nEl seminari es va centrar en la gestió dels períodes de sequera i els avanços aconseguits per la Confederació Hidrogràfica del Xúquer en la planificació primerenca d'aquests, aprofitant el marc normatiu establert en el Pla Hidrològic Nacional. Teodoro Estrela ha explicat que en la demarcació hidrogràfica del Xúquer existeix un equilibri molt fràgil entre les aportacions i els usos de l'aigua. «Cal tenir en compte que el paper de les aigües subterrànies és clau, ja que més del 50% del proveïment prové d'elles, i a Castelló aquest percentatge ascendeix quasi al 100%. És per açò que l'ús mixt d'aigües superficials i subterrànies en reg i indústria que es fa a Castelló és referent a nivell nacional».\nDurant la seua ponència, Estrela va declarar que «tradicionalment les sequeres no sempre s'han gestionat de forma adequada, sinó com una emergència sense planificació». Per açò, el ponent ha destacat la fita que va suposar el Pla Hidrològic Nacional aprovat a principis de l'any 2000, ja que va permetre una millor planificació de les sequeres mitjançant tres pilars bàsics: «introduint indicadors que permeten saber l'evolució; assenyalant la necessitat de desenvolupar Planes Especials de Proveïment als municipis de més de 20.000 habitants i definint els Planes Especials de Sequera (PES)».\nQuant als diferents indicadors existents, el tècnic de la CHJ ha explicat que el sistema vigent està basat en els quals mesuren de l'estat escassetat, situacions de dificultat d'atendre la demanda, on es representen tots els indicadors provinents d'embassaments, piezòmetres, etc. No obstant açò, en l'actualitat s'està introduint, com ocorre en els sistemes europeus, indicadors que es basen molt més en les precipitacions i s'ha inclòs l'indicador de sequera perllongada basat amb 47 pluviòmetres distribuïts per tot el territori.\nPel que es refereix als Planes d'Emergència de Proveïment dels municipis, Teodoro Estrela ha admès que «avui dia és un punt feble ja que només 16 de 72 municipis de la demarcació hidrogràfica del Xúquer els han presentat pel que s'ha de seguir insistint perquè es realitzen».\nFinalment, sobre els PES, ha explicat que «són un document normatiu que ha de complir-se, el responsable del qual és l'organisme de conca i té caràcter d'ordre ministerial». En aquest sentit, ha anunciat que el PES de Castelló s'aprovarà en breu.\nEstrela també ha abordat la situació actual a la Comunitat Valenciana, «des dels anys 80 hem tingut un període en el qual els recursos hídrics han anat disminuint. Habitualment aquests períodes es determinaven en cicles de 30 anys, però ara portem més de 40 anys amb una disminució contínua». El responsable de la CHJ ha explicat que «la recent sequera de 2015-2018 va forçar a traure un reial decret per a poder alleujar els efectes de la mateixa, assignant recursos a la Conca Hidrogràfica del Xúquer, la qual cosa ha permès realitzar obres d'emergència i habilitar noves connexions de subministrament. Les pluges de desembre de 2016 i principis de 2017 van permetre recuperar certs nivells, però no en capçalera, per la qual cosa es va decidir fer restriccions del 10% i el 20% en la demanda consolidada sense afectar als proveïments urbans. Però al març i abril de 2018 si que va ploure en capçalera alleujant les necessitats». Per açò, ha finalitzat la seua intervenció afirmant que «en l'actualitat a Castelló estem en plena normalitat, fins i tot amb cotes superiors a la normalitat. És a dir, les cotes piezomètriques i el nivell dels aqüífers ens garanteixen un any hidrològic sense grans problemes».


Casa Vacanze Kezia Torrenova Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nCasa Vacanze KeziaVicolo I Tasca Bis 4, Torrenova, Torrenova, Itàlia, 98070 - Veure al mapaExcepcional9,2Basada en13comentarisCasa Vacanze KeziaVeure més fotos"Everything was excellent except the shower."JevgeniEstoniaplatjaVeure més fotosVeure totes les 17 fotos\nConvenientment situat a Torrenova, Casa Vacanze Kezia és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Casa Vacanze Kezia ofereix un servei impecable i compleix amb totes les exigències dels més experimentats viatgers. Els clients de l'hotel poden gaudir de Wi-Fi gratuït en totes les habitacions, aparcament de cotxes, habitació familiar, lloguer de bicicletes. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, balcó/terrassa, aparell de televisió, nevera, plat de dutxa a cada habitació. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Torrenova, faci de Casa Vacanze Kezia la vostra llar.\nAllotjaments a Torrenova


General | Escola El Cucurull\nRacons d’aprenentatge a Infantil\nEscola El Cucurull03/06/21\nDurant tot el curs hem treballat molt pels diferents racons d’aprenentatge. Us deixem algunes fotografies perquè pogueu veure els nostres avanços. Aprenem i gaudim moltíssim!\nEls cavalls (P3), Els Ratolins (P4), General, Infantil, Les papallones (P5) 0\nSetmana molt divertida a Infantil\nEscola El Cucurull27/05/21\nAquesta setmana és ben divertida!\nEls Cavalls i els Ratolins ens ho hem passat genial a l’aula de joc simbòlic! Ens encanta jugar per tots els racons!\nLes Papallones han marxat de colònies i estan gaudint moltíssim!\nEls cavalls (P3), Els Ratolins (P4), General, Infantil, Les papallones (P5), Sortides 0\nAnem al Cucurull!\nDivendres passat els i les alumnes de 2n van anar d’excursió a la torre del Cucurull. Va fer un dia espectacular i el van aprofitar al màxim.\nEscola El Cucurull26/04/21\nEl dia 22 d’abril, els nens i nenes de 1r i 2n vam anar d’excursió a Catalunya en miniatura. Quan vam arribar, vam esmorzar i tot seguit ens van ensenyar el taller on feien les maquetes dels diferents edificis del parc i ens van explicar… Llegeix més»\nBenvolgudes famílies us fem arribar les fotografies que ens heu enviat de les vostres mones


Patraix reparteix els lots de la recollida solidària d'aliments\nL'Associació Veïnal de Patraix reparteix els lots de la recollida solidària d'aliments\nAl voltant de 65 famílies sense recursos del barri rebran aquests lots de productes\n30/12/2016 - Tania López Blesa\nFins al passat 23 de desembre, l’Associació Veïnal de Patraix ha estat promovent una campanya solidària de recollida d’aliments no peribles i productes d’higiene, amb l’objectiu d’ajudar a les famílies sense recursos d’aquest barri valencià.\nMolts han sigut els veïns que han col·laborat en aquesta iniciativa, que forma part del tradicional ‘Nadal Solidari’ de Patraix, així com diferents entitats com el Centre Municipal de Persones Majors de Patraix, el Col·legi Humanista Mariner, l’AMPA del Col·legi Hermes, l’escola Salvador Giner del Micalet, Consum i el Centre Municipal de Serveis Socials de Patraix que, entre tots, han aconseguit recol·lectar al voltant de 930 quilograms.\nFa tan sols uns dies, l’Associació Veïnal de Patraix va preparar al voltant de 70 lots iguals, que es repartiran entre 65 famílies del barri. A més, han organitzat altres lots per a aquelles famílies que tenen bebés amb diferents productes, com a bolquers, potets o tovalloletes, entre altres.\nPer a organitzar el repartiment, l’associació ha comptat amb la col·laboració dels Serveis Socials de Patraix, que els han facilitat la llista de famílies necessitades. Així, hui comença el repartiment dels lots perquè tots aquests veïns puguen passar millor aquests dies.\nA més, demà preparen una gran festa per a viure la nit de Cap d’any.\nRibó exigeix al Ministeri d'Indústria el trasllat de la subestació de Patraix


Escoltar o sentir? - Regió7 :: El Diari de la Catalunya Central\nEscoltar o sentir?\nmarta bitriu comallonga 12.12.2020 | 00:29\nEscoltar o sentir? Regió7\nQui ets tu? Qui som? D´on venim? Cap on anem? Preguntes tan simples i complexes alhora. De tal o de tal altre en podríem dir, «Sí... la de cal...» o «el de cal...». Però tot això no deixa de ser una mera façana. Què hi fem aquí? Quin sentit té la vida? Per què hi som? La grandesa de la vida no pot verbalitzar-se en paraules, va molt més enllà de la carcassa que ens envolta i sembla designar-nos. Més enllà dels límits que el món físic sembla imposar, la Vida emergeix, continua, subtil, bonica... No la veiem, però no per això deixa de ser-hi.\nQui no sóc?... Quina llista més llarga es podria fer, noms i més noms..., milions de noms de gent que no som... Tal vegada el nom, l´aspecte, l´edat... ens diferencia, però ai que la diferència rau només en la carcassa! L´essència és la mateixa, en tu, en ella o ell, en mi, en tots... Tant és que externament un sigui així o aixà, o que parli qui sap quina llengua, tant és el color de la pell... La Vida és Una, però té infinites expressions, Déu és infinit i infinites són les criatures que d´Ell emanen.\nMoltes vegades deixem d´escoltar, ens cansa fer-ho... Sentim tal vegada però sense arribar a comprendre... Hi ha vegades que les paraules s´entortolliguen o les entortolliguem tant, que, malgrat portin l´engranatge d´una mateixa idea, es desdibuixen i perden força. No arriben al receptor... esdevenen polsim d´un gran desert i sovint la idea més simple es dispersa i deixa de ser. Podria ser tot molt fàcil si deixéssim de banda les carcasses amb les quals ens hem anat cobrint al llarg de la vida i escoltéssim... hi veuríem més enllà de les paraules. Però que difícil se´ns fa! Anunciar en un desert la vinguda d´algú molt gran, dir sabent que sentir no és sinònim d´escoltar i molt menys d´entendre... Quanta gent devia escoltar sant Joan Baptista o a quanta gent devia haver batejat ell amb l´aigua del riu Jordà, fent-los partícips del desig que el movia? Segurament molta, encara que el mot «desert» pugui fer-nos pensar en un espai ampli i més aviat despoblat.\nSi escoltem en lloc de sentir... i ens traiem les carcasses que ens mostren com qui no som, si esdevenim expressió de l´essència que ens habita, de ben segur que ens serà fàcil sentir aquella veu que cridava en el desert i que no deixa d´animar-nos a seguir endavant.\nGent com la Paula Depana.\nPer què La monarquia va de baixa?.


Casos de dopatge com el de Lance Armstrong o Alberto Contador han revolucionat el món de l’esport. Però què és el dopatge? El dopatge es defineix com la utilització de substàncies (esteroides anabolitzants, estimulants, betabloquejants, hormones...) o mètodes (com per exemple les transfusions sanguínies) per augmentar el rendiment esportiu. La seva pràctica és tan antiga com l’esport mateix.\nEl dopatge és present en esportistes professionals, en practicants amateurs, treballadors amb feines que requereixen molt d’esforç físic, o fins i tot en els gimnasos on s’utilitzen principalment per millorar l’aparença física. Està prohibit per assegurar que tothom competeixi en igualtat de condicions i pel perill que comporta per a la salut dels esportistes. En alguns casos, ha arribat a causar la mort dels esportistes. Existeix una llista de substàncies i mètodes prohibits en l’esport que és actualitzada anualment. El control del dopatge en humans es porta a terme exclusivament a 32 laboratoris d’arreu del món acreditats per l’Agència Mundial Antidopatge.\nQuin és el procés des que l’atleta es pren una substància prohibida fins que se’l sanciona?\nCom hem dit, hi ha una gran quantitat de substàncies i mètodes que es poden escollir i l’atleta triarà el o els més adequats depenent de l’esport a fer. És a dir, un tirador d’arc i un ciclista segurament optarien per substàncies molt diferents, el primer es podria decantar per un fàrmac que augmentés la precisió, mentre que el segon podria utilitzar alguna substància per augmentar l’oxigen en sang, i en conseqüència el rendiment. Cada substància pot tenir efectes diferents i els esportistes solen aconseguir-les il·legalment a través del mercat negre, receptes mèdiques o alguns membres de l’equip.\nEl control del dopatge és obligatori en totes les competicions esportives en l’àmbit professional on també s’inclouen controls durant l’entrenament. Els esportistes seleccionats proporcionen una mostra d’orina que ells mateixos distribueixen en dues ampolles de vidre (la mostra A i la mostra B) i precinten. En ocasions, es recullen també mostres de sang. Tradicionalment s’ha treballat més amb orina perquè és molt fàcil de recollir, sense necessitat de ser invasius i se’n produeix quantitats molt grans. Ara bé, en els darrers anys les mostres de sang són cada vegada més habituals per detectar certes substàncies o bé, fer un registre dels paràmetres sanguinis dels atletes al llarg del temps. Aquestes mostres arriben als laboratoris de control de dopatge.\nL’anàlisi és confidencial, el laboratori mai rep cap informació sobre la identitat de l’esportista, simplement les mostres identificades amb un codi numèric. La mostra A és la que s’analitza en primera instància per determinar si l’esportista s’ha dopat. La mostra B es guarda congelada. Per detectar el dopatge s’utilitzen marcadors de les substàncies i mètodes prohibits en l’orina o sang dels esportistes. Les tècniques analítiques i tipus de biomarcadors que s’utilitzen són molt diversos. Després de la ingesta o injecció d’una substància prohibida, el nostre cos la processa i acaba excretant en orina marcadors que són els que es poden determinar amb els anàlisis. Això implica un gran coneixement sobre com s’elimina cada substància del nostre cos per tal de trobar el marcador que permeti detectar durant més temps l’ús d’una o varies substàncies. En alguns casos, fins i tot després d’un mes de la ingesta encara és possible detectar la substància que s’han pres.\nEn cas que els resultats dels mètodes aplicats hagin donat sospita de la presència d’alguna substància prohibida, es continua amb els mètodes de confirmació. Si el resultat d’aquests mètodes són també positius, i només en cas que l’esportista ho sol·liciti, es fa l’anàlisi de la mostra B, conegut com el contraanàlisi. Aquest sol ser en presència de testimonis. Finalment, les federacions seran les responsables d’aplicar les sancions corresponents, que poden ser des de la pèrdua dels títols aconseguits a una suspensió de per vida.\nPer tant, podem dir que els controls antidopatge permeten determinar si els esportistes s’han dopat per tal d’obtenir millor resultats. Els esports amb més casos de dopatge coneguts són el ciclisme, l’atletisme, la natació i l’halterofília. Tot i que el dopatge en l’esport no desapareix, és responsabilitat de tothom promoure una lluita efectiva en contra i mantenir un esport net, just i segur.